กองทัพบก ส่งชุดปฏิบัติการล้างสิ่งปนเปื้อนป้องกัน COVID-19 ที่สถานีรถไฟฟ้า MRTสายสีน้ำเงินและสายสีม่วง ระหว่างวันที่ 25 -31 พฤษภาคมนี้
กองทัพบก ส่งชุดปฏิบัติการล้างสิ่งปนเปื้อนป้องกัน COVID-19 ที่สถานีรถไฟฟ้า MRTสายสีน้ำเงินและสายสีม่วง ระหว่างวันที่ 25 -31 พฤษภาคมนี้พันเอกหญิง ศิริจันทร์ งาทอง รองโฆษกกองทัพบก เปิดเผยว่า กองทัพบกยังคงช่วยเหลือประชาชน ดำเนินตามมาตรการของรัฐบาลและสนับสนุนภาคส่วนต่างๆ ในสถานการณ์ COVID-19 ในหลากหลายภารกิจอย่างต่อเนื่อง โดยล่าสุดกองทัพบก ได้มอบหมายให้ กรมวิทยาศาสตร์ทหารบก จัดส่งกำลังพลชุดปฎิบัติการล้างสิ่งปนเปื้อน พร้อมอุปกรณ์ เข้าให้การสนับสนุนบริษัททางด่วนและรถไฟฟ้ากรุงเทพ จำกัด(มหาชน) รถไฟฟ้า MRT ตามการร้องขอ ในการล้างสิ่งปนเปื้อนขจัดการแพร่ระบาดของโรค COVID-19 บริเวณภายในและภายนอกสถานีรถไฟฟ้า MRT สายเฉลิมรัชมงคล (สายสีน้ำเงิน) และสายฉลองรัชธรรม (สายสีม่วง) รวม 53 สถานี ระหว่างวันที่ 25-31 พฤษภาคม 2563 โดยเข้าปฏิบัติในเวลา 22.00 น.-04.00 น. ในช่วงที่ไม่มีผู้ใช้บริการและในการออกปฏิบัติภารกิจในช่วงเวลากลางคืนได้ปฏิบัติตามมาตราการผ่อนปรนระยะที่ 2 ของรัฐบาล และตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548(ฉบับที่ 3)นอกจากนี้ กองทัพบก ยังคงส่งกำลังพลออกดูแลช่วยเหลือประชาชนที่ได้รับผลกระทบจากสถานการณ์โควิด -19 และดำเนินตามมาตรการของรัฐบาลในหลายภารกิจ อาทิ สายตรวจจุดตรวจเคอร์ฟิว การอำนวยความสะดวกและคัดกรองการผ่านเข้า - ออกประเทศในจุดผ่านแดน การดูแลประชาชนด้วยรถครัวสนามปรุงอาหารสด การอำนวยความสะดวกผู้ใช้รถไฟฟ้า BTS ทั้ง 17 สถานีทั่วกรุงเทพมหานคร รวมทั้งการจัดดูแลพื้นที่ควบคุมโรคแห่งรัฐจำนวน 8 แห่ง